સૂરજ આમતો રાજેન્દ્રભાઇ ના ડ્રાઇવરનો દિકરો , બી.એ ના બીજા વર્ષમા અભ્યાસ કરે. હમણા પપ્પાની તબીયત નરમગરમ હોવાથી કુંટુબને મદદ કરવા માટે થઈને પપ્પાની જગ્યાએ નોકરી ઉપર છે. નોકરી કરવાની ઇચ્છા થવાનું કારણ એક કે નવી નક્કોર મર્સિડીઝ બેન્ઝ ચલાવવા મળે અને રાજેન્દ્રભાઈ એકવાર ઓફિસની અંદર જાય પછી સાંજે જ બહાર આવે. આખો દિવસ પાર્કિગમા બેસી ને પોતાના મનગમતા ક. મા. મુનશી અને ધૂમકેતુની સુદર રચનાઓ ને વાંચવાની મજાની મજા અને પગાર નો પગાર.